|  |
| --- |
|  |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts: dome@gulbene.lv, www.gulbene.lv |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2025.gada 26.jūnijā** |  **Nr. GND/2025/462** |
|  |  **(protokols Nr. 14; 38.p.)** |

**Par pašvaldības līdzfinansējumu projektam “Koka grīdas materiālu iegāde un grīdas ieklāšana Tirzas evaņģēliski luteriskajā baznīcā”**

Gulbenes novada pašvaldībā 2025.gada 27.maijā saņemts LATVIJAS EVAŅĢĒLISKI LUTERISKĀS BAZNĪCAS TIRZAS DRAUDZE, reģ. nr. 90000166869, juridiskā adrese: “Tirzas baznīca”, Tirza, Tirzas pagasts, Gulbenes novads, LV-4424 (turpmāk – LELB Tirzas draudze) 2025.gada 26.maija iesniegums (Gulbenes novada pašvaldības dokumentu vadības sistēmā reģ. nr. GND/5.15.1/25/1215-T). Iesniegumā tiek lūgts piešķirt līdzfinansējumu projektam “Koka grīdas materiālu iegāde un grīdas ieklāšana Tirzas evaņģēliski luteriskajā baznīcā” (projekta numurs 24-07-CL01-C0LA19.2202-000001), kas tika iesniegts vietējā rīcības grupā (biedrībā “SATEKA”) un Lauku atbalsta dienestā apstiprināts 2024.gada 6.decembrī ar lēmumu par projekta iesnieguma apstiprināšanu Nr.07.24.014999. Projekta īstenošanas periods ir no 2025.gada janvāra līdz 2025.gada novembrim.

LELB Tirzas draudze skaidro, ka Tirzas evaņģēliski luteriskā baznīca ir reģiona nozīmes kultūras piemineklis (Tirzas luterāņu baznīca – valsts aizsardzības Nr.5102). Tā ir senākā baznīcas ēka Gulbenes novadā (1826.gads). Ēkā ir izveidojusies avārijas situācija sakarā ar branta sēnes nodarītajiem postījumiem.

Kopējās paredzamās izmaksas koka grīdas ieklāšanai Tirzas evaņģēliski luteriskajā baznīcā ir 34612,17 EUR (trīsdesmit četri tūkstoši seši simti divpadsmit *euro* septiņpadsmit centi).

Apstiprinātā projekta attiecināmās izmaksas ir 19556,72 EUR (deviņpadsmit tūkstoši pieci simti piecdesmit seši *euro* septiņdesmit divi centi), tajā skaitā publiskais finansējums 13689,70 EUR (trīspadsmit tūkstoši seši simti astoņdesmit deviņi *euro* septiņdesmit centi). Līdz ar to LELB Tirzas draudzes līdzfinansējums ir 5867,02 EUR (pieci tūkstoši astoņi simti sešdesmit septiņi *euro* divi centi).

Ņemot vērā iepriekš minēto, pamatojoties uz Pašvaldību likuma 4.panta pirmās daļas 5.punktu, kas nosaka, ka pašvaldībām autonomās funkcijas ir sekmēt pašvaldības teritorijā esošā kultūras mantojuma saglabāšanu, 5.panta pirmo daļu, kas nosaka, ka pašvaldība savas administratīvās teritorijas iedzīvotāju interesēs var brīvprātīgi īstenot iniciatīvas ikvienā jautājumā, ja tās nav citu institūciju kompetencē un šādu darbību neierobežo citi likumi, 10.panta pirmās daļas 21.punktu, kas nosaka, ka dome ir tiesīga izlemt ikvienu pašvaldības kompetences jautājumu un tikai domes kompetencē ir  pieņemt lēmumus citos ārējos normatīvajos aktos paredzētajos gadījumos, un Apvienotās Sociālo un veselības jautājumu komitejas, Izglītības, kultūras un sporta komitejas, Attīstības un tautsaimniecības komitejas un Finanšu komitejas ieteikumu, atklāti balsojot: ar 14 balsīm "Par" (Ainārs Brezinskis, Aivars Circens, Anatolijs Savickis, Andis Caunītis, Atis Jencītis, Guna Pūcīte, Guna Švika, Gunārs Babris, Gunārs Ciglis, Intars Liepiņš, Lāsma Gabdulļina, Mudīte Motivāne, Normunds Audzišs, Normunds Mazūrs), "Pret" – nav, "Atturas" – nav, Gulbenes novada pašvaldības dome NOLEMJ:

1. PIEŠĶIRT LATVIJAS EVAŅĢĒLISKI LUTERISKĀS BAZNĪCAS TIRZAS DRAUDZEI, reģ. nr. 90000166869, juridiskā adrese: “Tirzas baznīca”, Tirza, Tirzas pagasts, Gulbenes novads, LV-4424, projekta “Koka grīdas materiālu iegāde un grīdas ieklāšana Tirzas evaņģēliski luteriskajā baznīcā” īstenošanai līdzfinansējumu 10 % apmērā no projekta attiecināmajām izmaksām jeb 1955,67 EUR (viens tūkstotis deviņi simti piecdesmit pieci *euro* sešdesmit septiņi centi).
2. UZDOT Gulbenes novada Centrālās pārvaldes Finanšu nodaļai segt noteikto finansējumu no Gulbenes novada pašvaldības budžeta 2025.gadam paredzētajiem finanšu līdzekļiem.
3. UZDOT Gulbenes novada Centrālās pārvaldes Juridiskās un personālvadības nodaļai sagatavot līguma par finansiālā atbalsta piešķiršanu projektu.
4. UZDOT Gulbenes novada Centrālās pārvaldes Kancelejas nodaļas kancelejas pārzinei lēmumu nosūtīt PIEŠĶIRT LATVIJAS EVAŅĢĒLISKI LUTERISKĀS BAZNĪCAS TIRZAS DRAUDZEI uz oficiālo elektronisko e-adresi.

Gulbenes novada pašvaldības domes priekšsēdētājs A. Caunītis